Cocomo Guest House, Spa and Conference Centre bied 'n tropiese paradys in die hartjie van Hartbeespoort. Dit is die ideale verblyf vir reisigers wat op soek is na 'n strand- en eiland-atmosfeer.
Cocomo het 9 luukse suites met 'n eilandatmosfeer, en suite-badkamers, lugversorging en Jacuzzi's. Dié verblyf spesialiseer in romantiese en sakeverblyf.
Daar is 'n verhitte, gemeenskaplike buite-swembad, 'n Tiki-kroeg met uitstekende skemerkelkies, 'n spa, 'n strandkafee en 'n terras met seesand vir diegene wat 'n bietjie wil sonbaai. Daar is ook bootritte, konferensie- en sake-geriewe en gratis WiFi.
Cocomo Guest House is…
Cocomo Guest House is ideaal geleë aan die oostelike kant van Hartbeespoort in 'n woonbuurt wat sentraal tot die hoofwinkelsentrum, restaurante en besienswaardighede geleë is. Dit is stapafstand vanaf die dam se ingang, maar het geen uitsig oor die dam nie. Die Cocomo-familie het 'n passie vir die gasvryheidindustrie en sien uit daarna om gaste te verwelkom.